b'\n_START_ARTICLE_\nLemony Snicket\n_START_PARAGRAPH_\nLemony Snicket (som p\xc3\xa5 dansk betyder noget i retning af "citronagtig gyde") er dels pseudonymet under hvilket forfatteren Daniel Handler har skrevet en serie p\xc3\xa5 tretten humoristiske og grufulde b\xc3\xb8rnekrimier, En ulykke kommer sj\xc3\xa6ldent alene, dels navnet p\xc3\xa5 fort\xc3\xa6lleren i samme b\xc3\xb8ger - som for \xc3\xb8vrigt er forfatter. Forfatteren er s\xc3\xa5ledes en figur i sig selv i serien._NEWLINE_Serien foreg\xc3\xa5r i et ikke tidsbestemt univers med paralleller til victoriatiden, og handler om de tre for\xc3\xa6ldrel\xc3\xb8se Baudelaire arvinger Violet, Klaus og Sunny, som m\xc3\xa5 g\xc3\xa5 s\xc3\xa5 grusomt meget igennem, og deres \xc3\xa6rkefjende den onde Grev Olaf. Indtil videre er syv af de tretten b\xc3\xb8ger oversat til dansk. De tre f\xc3\xb8rste er filmatiserede i filmen Lemony Snicket \xe2\x80\x93 En ulykke kommer sj\xc3\xa6ldent alene, hvor Jude Law l\xc3\xa6gger fort\xc3\xa6llerstemme til Lemony Snicket_NEWLINE_Der er udgivet en bog med titlen Lemony Snicket: The Unauthorized Autobiography, som alene omhandler den mystiske forfatter.'